b'\n_START_ARTICLE_\nVita 34\n_START_SECTION_\nDezvoltare\n_START_PARAGRAPH_\nVita 34 a fost \xc3\xaenfiin\xc8\x9bat\xc4\x83 la data de 28 aprilie 1997 \xc8\x99i a primit aprobarea de produc\xc4\x83tor de produse farmaceutice. Aceasta a fost prima banc\xc4\x83 privat\xc4\x83 de celule stem din Europa. \xc3\x8en 2003, sediul companiei a fost mutat \xc3\xaen Bio City Leipzig. Aici a fost \xc3\xaenfiin\xc8\x9bat laboratorul de sticl\xc4\x83, care permite celor interesa\xc8\x9bi s\xc4\x83 urm\xc4\x83reasc\xc4\x83 modalitatea de procesare a probelor de s\xc3\xa2nge.\n_START_SECTION_\nDezvoltare pe plan interna\xc8\x9bional\n_START_PARAGRAPH_\nVita 34 AG are o re\xc8\x9bea extins\xc4\x83 de parteneri \xc8\x99i filiale pe teritoriul Europei: Austria, Elve\xc8\x9bia, Italia, Spania, Slovenia, Slovacia, Croa\xc8\x9bia, Serbia, Macedonia, Bosnia-Her\xc8\x9begovina, Bulgaria \xc8\x99i Rom\xc3\xa2nia. De asemenea, exist\xc4\x83 angajamente \xc3\xaen Chile, Vietnam \xc8\x99i Mexic pentru dezvoltarea unor b\xc4\x83nci de celule stem la nivel regional. Vita 34 AG pune la dispozi\xc8\x9bia partenerilor s\xc4\x83i kitul de recoltare Vita 34 \xc8\x99i \xc3\xaentregul know-how. \xc3\x8en Rom\xc3\xa2nia, Bio Save este partenerul oficial al Vita 34.\n_START_SECTION_\nLaboratorul de sticl\xc4\x83\n_START_PARAGRAPH_\n\xc3\x8en 2003, Vita 34 a deschis primul laborator de sticl\xc4\x83 \xc3\xaen Bio City Leipzig. Cei interesa\xc8\x9bi au posibilitatea de a vizita laboratorul high-tech, certificat de c\xc4\x83tre GMP \xc8\x99i pot participa la un tur ghidat. Vizitatorii pot observa la fa\xc8\x9ba locului modalitatea de procesare \xc8\x99i depozitare a probelor recoltate. De asemenea, laboratorul poate fi vizitat prin intermediul turului virtual disponibil online.'